2024. gada UEFA Čempionu līgas fināls
2024. gada UEFA Čempionu līgas fināls bija 2023.—2024. gada UEFA Čempionu līgas sezonas finālspēle. Tā notika sestdienā, 2024. gada 1. jūnijā, Vemblija stadionā Londonā, Anglijā. Finālā tikās Vācijas klubs Dortmundes "Borussia" un Spānijas klubs Madrides "Real". Par uzvarētājiem kļuva Madrides "Real" futbolisti, kas Eiropas futbola klubu nozīmīgāko trofeju izcīnīja 15. reizi. Uzvarētāji kvalificējās 2024. gada UEFA Superkausam, kur spēlēs ar 2023.—2024. gada UEFA Eiropas līgas uzvarētājiem Bergamo "Atalanta", pirmajam FIFA Starpkontinentālā kausa turnīram, kā arī 2025. gada paplašinātajam FIFA Klubu Pasaules kausam, izmantojot UEFA čempionu ceļu.